Platges i Turisme presenten el dispositiu de servicis de l’estiu 2019
19 de juliol 2019

![Imagen 1](/media/1kzikx00/61_maq_-dispositivo-playas_01.jpg)![Imagen 2](/media/ei0nff43/61_maq_-dispositivo-playas_02.jpg)

![](/media/bwsm3lok/61_c_dispositivo-playas_02.jpg)  
  

Les delegacions de Platges i de Turisme han presentat el dispositiu de servicis per a l’estiu de 2019. El servici està format per un equip de salvament format per 24 socorristes, sis patrons d’embarcació, sis coordinadors i un coordinador general; un equip de Policia de Platges format per nou agents i un coordinador; 10 monitors de punts accessibles i quatre coordinadors; dos metges i dos conductors d’ambulància, i 16 professionals de la SAG. Tots ells en coordinació amb la delegació de Platges perquè tant el veïnat de la ciutat com els milers de turistes i visitants de les poblacions properes gaudisquen de la seua estada en la platja i de les seues vacances amb la tranquil·litat i seguretat que mereixen.  

  

A este dispositiu s’han d’afegir dos punts accessibles (un en la platja d’Almardà i un altre en la del Port de Sagunt) perquè les persones amb mobilitat reduïda puguen accedir, banyar-se i utilitzar els servicis en les condicions adequades. En els punts accesibles es podran trobar cadires anfíbies, grues de transferència, a més de bany, vestidor i dutxa.

  

En resum, el personal citat presta els seus servicis en les tres postes sanitàries (una en la platja del Port de Sagunt, una altra en la d'Almardá i una altra en la de Corinto-Malvarrosa) en les quals compten amb dos ambulàncies, una en cada playa, amb dos conductors portalliteres i metge, dos desfibril·ladors automàtics, dos quads, dos motos aquàtiques i una embarcació. A més enguany les tres platges disposen de tres torres de vigilància cadascuna.

  

Per altra banda, la Policia de Platges compta amb quatre quads, una embarcació i un cotxe patrulla. En cada moment hi ha dos patrulla en actiu, una en cada platja, més el coordinador, a més d’un en les dependències policials d’Almardà. 

  

El servici que prestarà la SAG durant la temporada comptarà amb un tractor amb remolc, dos tractors neteja-platges, un quad, dos furgonetes i una moto-carro.​

  

![](/media/3hyexlt0/61_c_dispositivo-playas-4.jpg)  
  

A l’acte han assistit l’alcalde de Sagunt, Darío Moreno; el regidor de Platges i de la SAG, Roberto Rovira; i la regidora de Turisme i de Policia Local, Natalia Antonino. Moreno ha manifestat que “**si volem que les platges de Sagunt siguen una atracció turística que genere ocupació i riquesa s’han de complir unes condicions de seguretat i de civisme per part del usuaris**” i, en este sentit, ha destacat la professionalitat de tot un dispositiu “**coordinat perquè es porte a terme tot allò necessari per al bon funcionament de les platges durant tot l’estiu**”.

  

Antonino ha ressaltat que el dispositiu “**dona total garantia per al bany en les nostres platges durant l’estiu gràcies a servici de salvament, al servici de punts accessibles, així com de la Policia de Platges que garantirà la seguretat de turistes i de locals**”.

  

Per altra banda, Rovira ha agraït el treball i l’esforç dels diferents departaments per a fer de les nostres platges “**uns llocs segurs i agradables tant per a turistes que visiten Sagunt com per a la ciutadania del municipi i així gaudir de les nostres platges de la millor manera**”. 

*   [](http://www.facebook.com/sharer.php?u=https://aytosagunto.es/va/actualitat/platges-i-turisme-presenten-el-dispositiu-de-servicis-de-l-estiu-2019/ "Facebook")
*   [](http://twitter.com/share?url=https://aytosagunto.es/va/actualitat/platges-i-turisme-presenten-el-dispositiu-de-servicis-de-l-estiu-2019/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/platges-i-turisme-presenten-el-dispositiu-de-servicis-de-l-estiu-2019/ "Linked In")
*   [](mailto:?body=https://aytosagunto.es/va/actualitat/platges-i-turisme-presenten-el-dispositiu-de-servicis-de-l-estiu-2019/)